Euroopa Komisjon esitles kava brittide leppeta lahkumise leevendamiseks
#000003
Euroopa Komisjon esitles neljapäeval kava selleks puhuks, kui Ühendkuningriigiga ei õnnestu uueks aastaks sõlmida tulevaste suhete lepingut. Kava sisaldab ettepanekuid sujuva lennu- ja maanteühenduse ning teineteise vetes kalapüügi jätkamiseks.
#000004
"Läbirääkimised on endiselt pooleli, kuid kuna üleminekuperioodi lõpp on väga lähedal, ei saa me garanteerida, et ka juhul, kui me kokkuleppe saavutame, see õigel ajal jõustuda saab. Peame olema valmis kõigeks, ka selleks, et 1. jaanuaril 2021 meil kehtivat kokkulepet Ühendkuningriigiga pole. Seepärast ka need ettepanekud, mille täna esitame," ütles Euroopa Komisjoni President von der Leyen pressiteate vahendusel.
#000005
Euroopa Komisjon meenutas, et on juba varem kutsunud kõikide sektorite sidusrühmi üles valmistuma kõigi võimalike stsenaariumide käivitumiseks 1. jaanuaril 2021. Samas öeldi neljapäeval esitatud neljale määruse ettepanekule viidates, et kuigi kokkuleppeta lahkumine põhjustab häireid paljudes valdkondades, siis mõjutaks see mõnda sektorit eriti rängalt, kuna neil puuduvad varulahendused.
#000006
Neist kaks ettepanekut puudutavad lennundust - ühega tagatakse lennuteenuste osutamine Ühendkuningriigi ja EL-i vahel kuueks kuuks, tingimusel et britid tagavad sama ning teisega saab jätkata õhusõidukeid puudutavate ohutussertifikaatide kasutamist, vältides nii EL-i õhusõidukitele lennukeelu kehtestamist.
#000007
Kolmas määruse ettepanek peaks tagama nii kaupade kui ka reisijate maanteeveo kuueks kuuks, tingimusel et Ühendkuningriik tagab Euroopa Liidu veoettevõtjatele sama.
#000008
Neljanda ettepanekuga luuakse asjakohane õigusraamistik kalanduses kuni 31. detsembrini 2021 või kuni Ühendkuningriigiga on sõlmitud kalanduskokkulepe. Selle eesmärk on tagada EL-i ja Ühendkuningriigi laevade jätkuv vastastikune juurdepääs üksteise vetele pärast 31. detsembrit 2020.
#000009
Komisjon rõhutas oma teates, et häired tekivad igal juhul, ka siis, kui Euroopa Liit ja Ühendkuningriik oma suhetes kokkuleppele jõuavad ning seepärast on valmisolek 1. jaanuariks 2021 olulisem kui kunagi varem. "See on paratamatu tagajärg, mille toob kaasa Ühendkuningriigi otsus liidust, ühtselt turult ja tolliliidust lahkuda," tõdes Komisjon.
#000010
Ühendkuningriik lahkus Euroopa Liidust 31. jaanuaril 2020. Toona leppisid pooled kokku kuni 31. detsembrini 2020 kestvas üleminekuperioodis, mille jooksul kohaldatakse Ühendkuningriigi suhtes jätkuvalt EL-i õigust. Euroopa Liit ja Ühendkuningriik on kasutanud seda perioodi selleks, et pidada läbirääkimisi oma tulevase partnerluse tingimuste üle, kuid läbirääkimised pole veel lõppenud.
#000011
Kolmapäeva õhtul Brüsselis kohtunud von der Leyen ja Briti peaminister Boris Johnson andsid teada, et loodavad selgust hiljemalt pühapäeval. Vaidlusküsimusteks on endiselt kalandusõigused Briti vetes pärast seda, kui 1. jaanuaril lõppeb üleminekuaeg Ühendkuningriigi lahkumisel Euroopa Liidust, riigiabi reeglid ning vaidluste lahendamise mehhanism tulevikus.
#000012
Euroopa Komisjon rõhutas neljapäeval, et Ühendkuningriigi väljaastumisleping jääb jõusse. Sellega tagatakse EL-i kodanike õigused Ühendkuningriigis ja EL-i finantshuvid ning kaitstakse muu hulgas rahu ja stabiilsust Iirimaa saarel.
#000013
Johnson: Brexiti kaubandusleppe sõlmimise võimalus on väike
#000014
Brexiti-kõneluste saatus peaks selguma pühapäeval
#000016
Briti valitsus on valmis siseturuseadust muutma
#000019
Arsenal sai hooaja teise kaotuse
#000020
Kalev/Cramo pidi tunnistama liider Prometei paremust
#000022
USA õhuruumis hulkuv Hiina õhupall halvendas kahe superriigi suhteid
#000025
IPC president ERR-ile: Eesti parasporti võib ees oodata tubli kasv
#000026
Eesti teatenaiskond võitis suusaorienteerumise EM-il ajaloolise hõbeda
#000027
Kristjan Ilves tuli Oberstdorfis viiendaks
#000028
Tarmu Tammerk: valimiste kajastamisest ERR-is
#000030
Tänak võitis Otepää talverallil kõik kaheksa kiiruskatset
#000032
Asenduskodust poja leidnud Anzelika: ta küsis alguses iga päev, millal turvakodusse tagasi peab minema
#000036
USA toetab Venemaa ja Valgevene sportlaste olümpiale pääsemist ühel tingimusel
#000038
Pühapäev tuleb veel külm, uuel nädalal läheb ilm soojemaks
#000039
Himurad kvollid on valmis suguühte nimel surema
#000040
Otse kell 18: konkursi "Teadus 3 minutiga" finaal
#000042
Helen Sildna: Eesti muusika prestiiži tõstmine on meie kõigi ülesanne
#000045
Maiduk avaldas koos Gogdogiga videosingli "Tänavate kuningad"
#000047
Võrumaal vallutatakse Eesti 20 kõrgeimat tippu
#000048
Vene majandus võib muutuda Hiina jüaanist sõltuvaks
#000049
Mehis Heinsaart üllatas Tammsaare preemia võit
#000050
Täna puhub tugev põhjatuul ja sajab lund
#000053
Grosberg: Ukraina väed taanduvad Bahmutist lähiajal
#000054